Dy pilotë amerikanë në Ditën e Veteranëve
Ata takohen për herë të parë, megjithëse gjatë Luftës II Botërore fati i njërit ishte i lidhur ngushtë me tjetrin
Gjermania sulmohet me avionë bombardues. Një avion shoqërues fluturon së bashku me avionin sulmues që misioni të realizohet me sukses. Ky skenar ishte një mision rutinë për dy ushtarakë që tani janë 93-vjeçarë. Skenaristi i njohur Norman Lear ishte pilot i avionëve bombardues B-17, me të cilët realizoi 52 fluturime mbi Gjermani. Në avionin shoqërues ishte Roscoe Brown, edhe vetë ish-pilot bombardues dhe më pas pedagog, i cili bënte pjesë në njësinë Tuskegee, një grup pilotësh afrikano-amerikanë që luftuan gjatë Luftës II Botërore. Megjithëse nuk janë takuar më parë, ata përshëndeten sikur të ishin miq të vjetër. Brown tregon se kishte shoqëruar njësinë bombarduese të pilotit Lear mbi Berlin dhe kishte goditur një avion të shpejtë gjerman: Lear thotë se misioni mori 16 orë për të shkuar nga Italia në Berlin dhe pastaj për kthimin në Itali. Ky u cilësua si misioni më i gjatë në operacionet evropiane. Brown thotë se roli i pilotëve Tuskegee në Luftën II Botërore rrëzoi mitet që ekzistonin për afrikano-amerikanët. Norman Lear, i cili ka krijuar disa emisione televizive të suksesshme dukej shumë i emocionuar që takohej me pilotin që i kishte shpëtuar atij dhe ekipit të tij jetën në shumë raste: